
1. [bookmark: _Toc27553203][bookmark: _Toc31616519]VISPĀRĪGĀ INFORMĀCIJA
1.1. Nolikumā lietotie termini
Konkurss – “Mobilo sakaru pakalpojumi”, identifikācijas numurs AS LVM SP_2024_257_Ak.
Pasūtītājs:
	Pasūtītāja nosaukums:
	akciju sabiedrība “Latvijas valsts meži” 

	Reģistrācijas numurs:
	40003466281

	Juridiskā adrese:
	Vaiņodes iela 1, Rīga, LV-1004, Latvija

	Tālrunis:
	67610015

	Tīmekļvietnes adrese:
	https://www.lvm.lv/ 

	Elektroniskā pasta adrese:
	lvm@lvm.lv

	Pasūtītāja pircēja profila adrese:
	https://www.eis.gov.lv/EKEIS/Supplier/Organizer/349


Komisija – iepirkuma komisija, kas izveidota ar akciju sabiedrības “Latvijas valsts meži” valdes priekšsēdētāja Pētera Putniņa 2024. gada 2. decembra rīkojumu Nr. 3.1-3_007k_101_24_261 Konkursa organizēšanai.
Komisijas kontaktpersona – Komisijas locekle Līga Saidāne, elektroniskā pasta adrese: lvm@lvm.lv .
Apakšuzņēmējs – pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei. 
EIS – valsts informācijas sistēmas “Elektronisko iepirkumu sistēma” e-konkursu apakšsistēma, kurā publicēta Konkursa dokumentācija ( https://www.eis.gov.lv/EKEIS/Supplier/Procurement/136768  ). 
EVIPD – Eiropas vienotais iepirkuma procedūras dokuments.
Iepirkuma līgums – publisks pakalpojumu līgums, kuru pasūtītājs noslēdz ar pretendentu, kuram Konkursa rezultātā piešķirtas iepirkuma līguma slēgšanas tiesības.
LVM vai Pasūtītājs – akciju sabiedrība „Latvijas valsts meži”.
Nolikums – atklāta konkursa nolikums.
Piegādātājs – fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus.
PIL – Publisko iepirkumu likums.
Pretendents – piegādātājs, kurš ir iesniedzis piedāvājumu. 
PVN – pievienotās vērtības nodoklis.
Uzņēmējs – pretendents, ar kuru noslēgts iepirkuma līgums.
VID – Latvijas Republikas Valsts ieņēmumu dienests.
1.2. Iepirkuma veids un piedāvājuma izvērtēšanas kritērijs
1.2.1. Iepirkuma veids – atklāts konkurss PIL 8. panta pirmās daļas 1. punkta kārtībā.  
1.2.2. [bookmark: _Ref175230315]Piedāvājuma izvērtēšanas kritērijs – saimnieciski izdevīgākais piedāvājums, ņemot vērā cenu un ar iepirkuma priekšmetu saistītus kvalitātes kritērijus, atbilstoši Nolikuma Pielikumā Nr.14 noteiktajam. Par saimnieciski izdevīgāko piedāvājumu tiks noteikts Nolikuma prasībām atbilstošs piedāvājums, kurš iepirkuma komisijas vērtējumā ieguvis visvairāk punktus.

2. KONKURSA IEPIRKUMA PRIEKŠMETS
2.1. Iepirkuma priekšmets ir mobilo sakaru pakalpojumu iegāde saskaņā ar Tehnisko specifikāciju (Nolikuma pielikums Nr. 1.-7.), lai nodrošinātu Pasūtītāja darbiniekus ar mobilo sakaru pakalpojumiem (turpmāk arī Pakalpojumi) un iekārtām, kā arī Pasūtītāja pakalpojumu sniedzējus ar mobilajām datu pārraides iekārtām ražošanas informācijas nodošanai Pasūtītāja sistēmās (turpmāk arī Preces).
2.2. Plānotais iepirkuma priekšmeta apjoms: Balss un datu mobilo sakaru nodrošinājums ap 1600 pasūtītāja pieslēgumiem.
2.3. CPV klasifikators: 64200000-8 (telekomunikāciju pakalpojumi); 64210000-1 (Telefona un datu pārraides pakalpojumi), 32250000-0 (mobilie telefoni), 32260000-3 (Datu pārraides iekārtas).
2.4. Iepirkuma priekšmets nav sadalīts iepirkuma daļās.
2.5. Pretendents var iesniegt piedāvājumu tikai par visu iepirkuma priekšmeta apjomu. Pretendents var iesniegt tikai vienu piedāvājuma variantu.
2.6. Pretendents nevar iesniegt piedāvājuma variantus.
2.7. Konkursa rezultātā Pasūtītājs slēdz Iepirkuma līgumu par visu iepirkuma priekšmeta apjomu ar izpildes termiņu 5 (pieci) gadi no Iepirkuma līguma parakstīšanas dienas vai līdz līgumcena sasniedz 1 680 000,00 EUR (bez PVN), atkarībā no tā, kurš nosacījums iestājas ātrāk.
2.8. Iepirkuma līguma izpildes vieta:
2.8.1. Pakalpojuma piegādes vieta noteikta saskaņā ar Tehnisko specifikāciju (Nolikuma pielikums Nr. 1.-7.);
2.8.2. Preces piegādes vieta – Rīga, Vaiņodes iela 1.
2.9. Uz Konkursu un tā rezultātā slēdzamo Iepirkuma līgumu ir attiecināmi šādi speciālie normatīvie akti:
2.9.1. Nacionālās kiberdrošības likums;
2.9.2. Uz Nacionālās kiberdrošības likuma 24. panta otrās daļas pamata izdoto Ministru kabineta noteikumu prasības;
2.9.3. Ministru kabineta noteikumi Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība”.

3. NOLIKUMA SAŅEMŠANA, GROZĪJUMU VEIKŠANA UN PAPILDU INFORMĀCIJAS SNIEGŠANA PAR NOLIKUMĀ IEKĻAUTAJĀM PRASĪBĀM
3.1. Nolikums ir brīvi un tieši elektroniski pieejams EIS.
3.2. Ieinteresētais Piegādātājs reģistrējas EIS, lai varētu saņemt Konkursa dokumentus un iesniegt piedāvājumu.
3.3. Ja Komisija izdarījusi grozījumus Nolikumā, par izdarītajiem grozījumiem Komisija ievieto informāciju EIS ne vēlāk kā dienu pēc tam, kad paziņojums par izmaiņām iesniegts Iepirkumu uzraudzības birojam publicēšanai.
3.4. [bookmark: _Ref175230394]Papildu informāciju par Nolikumā iekļautajām prasībām ieinteresētais piegādātājs pieprasa rakstveidā, iesniedzot EIS vai nosūtot elektroniski uz elektroniskā pasta adresi: lvm@lvm.lv . Pieprasījumā norāda Konkursa identifikācijas numuru un nosaukumu.
3.5. [bookmark: _Ref175230417]Komisija pēc ieinteresētā piegādātāja rakstiska pieprasījuma sniedz papildu informāciju par Nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz rakstveidā, norādot uzdoto jautājumu, piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām, nosūtot uz ieinteresētā piegādātāja, kurš uzdevis jautājumu, norādīto elektroniskā pasta adresi, izmantojot drošu elektronisko parakstu. Vienlaikus uzdoto jautājumu un sniegto atbildi pasūtītājs ievieto EIS.

4. PIEDĀVĀJUMA IESNIEGŠANAS UN ATVĒRŠANAS KĀRTĪBA
4.1. [bookmark: _Ref175150669]Pretendents piedāvājumu iesniedz tikai elektroniski EIS līdz EIS Konkursa sadaļā noteiktajam piedāvājumu iesniegšanas termiņam.
4.2. Piedāvājumus atver vienlaikus EIS četras stundas pēc Nolikuma 4.1. punktā noteiktā termiņa iestāšanās.
4.3. Ja piedāvājums ir šifrēts, Pretendents ne vēlāk kā 15 minūtes pēc piedāvājumu iesniegšanas termiņa beigām iesniedz Komisijai elektronisko atslēgu ar paroli šifrētā dokumenta atvēršanai vai pats atšifrē piedāvājumu (EIS ievada derīgu elektronisko atslēgu un paroli).
4.4. Pēc atvēršanas sanāksmes beigām EIS sistēmā  Pretendentiem būs pieejams sistēmā izveidots Pretendentu un to iesniegto piedāvājumu cenu apkopojums.
4.5. Saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 15.punktā noteikto piedāvājumu atvēršanas laikā EIS sistēmā tiek publicēta informācija par piedāvājumus iesniegušajiem pretendentiem, piedāvājumu iesniegšanas datumu un laiku un piedāvāto cenu (Nolikuma pielikumā Nr.10, Nr.11 un Nr.12 norādītās vērtējamās cenas).

5. [bookmark: _Ref175229953]PRASĪBAS PIEDĀVĀJUMA NOFORMĒJUMAM 
Pretendents piedāvājumu izstrādā un iesniedz elektroniski EIS, ievērojot šādus noteikumus:
5.1. aizpilda pie attiecīgās prasības EIS ievietotās veidnes atbilstoši Pasūtītāja norādītajam Microsoft Office 2010 (vai jaunākas programmatūras versijas) elektroniskā dokumenta formātam (DOCX, ODT, XLSX, PDF u.c.);
5.2. augšupielādējot datnes EIS, Pretendents atbild par dokumenta atvēršanas un nolasīšanas iespējām;
5.3. [bookmark: _Ref175230150]Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus;
5.4. visus piedāvājumu veidojošos dokumentus Pretendents izstrādā elektroniski latviešu valodā un noformē saskaņā ar Dokumentu juridiskā spēka likumu un Elektronisko dokumentu likumu;
5.5. dokumentiem svešvalodā (piemēram, ārvalstu publisko reģistru izsniegtie dokumenti) Pretendents pievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
5.6. izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
5.7. piedāvājumu paraksta persona, kurai ir publiski reģistrētas pārstāvības tiesības vai pilnvarotā persona. Ja piedāvājumu paraksta Pretendenta pilnvarotā persona, piedāvājumā iekļauj dokumentu, kas apliecina attiecīgās personas pārstāvības (paraksta) tiesības;
5.8. Pretendents paraksta piedāvājumu ar drošu elektronisko parakstu vai ar piedāvāto EIS parakstu;
5.9. Pretendents ar vienu drošu elektronisko parakstu vai ar EIS piedāvāto elektronisko parakstu var parakstīt visus piedāvājuma dokumentus kā vienu kopumu.
[bookmark: _Toc27553206][bookmark: _Toc31616522]
6. PRETENDENTU ATLASES PRASĪBAS, TEHNISKAIS UN FINANŠU PIEDĀVĀJUMS, PRETENDENTU IZSLĒGŠANAS IEMESLI, IESNIEDZAMIE DOKUMENTI UN VĒRTĒŠANAS KĀRTĪBA
	PRETENDENTU ATLASES PRASĪBAS

	6.1. [bookmark: _Ref175150623]Pretendentu atlases prasības
	Iesniedzamie dokumenti un vērtēšanas kārtība

	Reģistrācijas prasības

	6.1.1. Pretendents iesniedz pieteikumu dalībai Konkursā, apliecinot, ka piekrīt dalībai Konkursā atbilstoši Nolikuma prasībām un iesniedzot visu Nolikuma Pielikumā Nr.9 ietvertajā veidnē prasīto informāciju.
Pieteikumā Pretendents norāda, kurās daļās tiek iesniegts piedāvājums.	
	a) Pieteikums, kas izstrādāts atbilstoši Nolikuma Pielikuma Nr.9 veidnei;
b) Ja pieteikumu paraksta Pretendenta pilnvarota persona, piedāvājumam ir jāpievieno dokuments, kas apliecina Pretendenta pārstāvja, kurš paraksta pieteikuma dokumentus, pārstāvības (paraksta) tiesības.


	6.1.2. Pretendents ir reģistrēts Latvijas Republikas Uzņēmumu reģistra komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs atbilstoši Pretendenta reģistrācijas valsts normatīvo aktu prasībām (neattiecas uz fiziskām personām). 
Prasība attiecas arī uz visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus).
	a) Par reģistrācijas faktu Latvijas Republikas Uzņēmumu reģistrā Pasūtītājs pārliecinās publiskojamo datu bāzē ,,Lursoft” tīmekļvietnē: https://www.lursoft.lv/.
b) Ārvalstī reģistrēts Pretendents iesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas tīmekļvietnes adresi, kurā Pasūtītājs var pārliecināties par Pretendenta atbilstību minētajai prasībai.

	Prasības pretendenta profesionālajām spējām

	6.1.3. Pretendentam jābūt Sabiedrisko pakalpojumu regulēšanas komisijas izsniegtai elektronisko sakaru komersanta atļaujai (licencei), kas apliecina tiesības sniegt piedāvātajam pakalpojumam atbilstošus elektronisko sakaru pakalpojumus Latvijā.
	a) Pretendenta tiesības sniegt telekomunikāciju pakalpojumus iepirkuma komisija pārbaudīs Sabiedrisko pakalpojumu regulēšanas komisijas uzturētajā publiskajā datu bāzē https://www.sprk.gov.lv.
Ārvalstīs reģistrētiem Pretendentiem attiecīgās valsts izdota dokumenta kopija, kas apliecina Pretendenta tiesības sniegt elektronisko sakaru pakalpojumus.
Ārvalstu pretendentam uz iepirkuma līguma slēgšanas dienu jābūt reģistrētam Latvijā attiecīgu pakalpojumu sniegšanai.

	TEHNISKAIS PIEDĀVĀJUMS

	6.2. [bookmark: _Ref175230210]Tehniskā piedāvājuma prasība
	Iesniedzamie dokumenti

	
6.2.1. Tehniskais piedāvājums atbilst iepirkuma tehniskās specifikācijas prasībām.
	Tehniskais piedāvājums sastāv no šādiem dokumentiem:
a) Attiecībā uz piedāvājumu Nolikuma tehniskās specifikācijas 5. līdz 7.sadaļas prasībām pretendents sagatavo un pievieno piedāvājumu, kas sagatavots atbilstoši Nolikuma pielikumiem Nr. 5 –7 minētajām tehniskajām specifikācijām. Attiecīgajos dokumentos aizpildāmi attiecīgi atzīmēti logi. Dokumenti sagatavojami un EIS pievienojami excel failu veidā;
b) Tehniskās specifikācijas 1. līdz 4.sadaļas (Nolikuma pielikums Nr.1 līdz Nr.4) prasību izpildi pretendents apliecina iesniedzot pieteikumu. Minētās tehniskās specifikācijas sadaļas (Nr.1 līdz Nr.4) pretendentam nav jāaizpilda un nav jāpievieno piedāvājumam;
c) mobilo ierīču pārvaldības risinājuma pilnas lietošanas dokumentācijas un ierīkošanas instrukcijas;
d) Preces testa vienības lietošanas instrukcija latviešu valodā.
Dokuments aizpildāms un piedāvājumā pievienojams elektroniski, atsevišķā elektroniskā dokumentā. 

	6.2.2. Pretendenta sertifikācija.
Sertifikātu iesniegšana nav obligāta un to neesamības
gadījumā pretendents netiks noraidīts. 
Pretendentu piedāvājumu vērtēšanā iepirkuma nolikuma pielikuma Nr.14 noteiktajā kārtībā tiks ņemta vērā šādu sertifikātu esamība:
· vides pārvaldības sistēmas sertifikāts, kurš atbilst ISO14001 standarta prasībām vai līdzvērtīgs dokuments;
· informācijas drošības vadības sistēmas sertifikāts,kurš atbilst ISO27001 standarta prasībām vai līdzvērtīgs dokuments;
· kvalitātes vadības sistēmas sertifikāts, kurš atbilst ISO9001 standarta prasībām vai līdzvērtīgs dokuments.
	a) Pretendentam ir tiesības piedāvājumam pievienot šādus sertifikātus:
· vides pārvaldības sistēmas sertifikāts, kurš atbilst  ISO14001 standarta prasībām vai līdzvērtīgs dokuments;
· informācijas drošības vadības sistēmas sertifikāts, kurš atbilst ISO27001 standarta prasībām  vai līdzvērtīgs dokuments;
· kvalitātes vadības sistēmas sertifikāts, kurš atbilst  ISO9001 standarta prasībām vai līdzvērtīgs dokuments.

Sertifikātu iesniegšana nav obligāta un to neesamības gadījumā pretendents netiks noraidīts. Sertifikātu esamība tiks ņemta vērā pretendentu piedāvājumu vērtēšanā Nolikuma pielikuma Nr.14 noteiktajā kārtībā.  

	6.2.3. [bookmark: _Ref193804768]Atbildīgā darbinieka nodrošināšana. 
Pretendents var nodrošināt atbildīgo darbinieku visu ar mobilo sakaru pakalpojumu sniegšanu un norēķiniem saistīto jautājumu risināšanai ar pasūtītāja pilnvarotajām personām, bezmaksas. 
Šāda darbinieka nodrošināšana nav obligāta, bet tā nodrošināšana tiks ņemta vērā pretendentu piedāvājumu vērtēšana Nolikuma pielikuma Nr.14 noteiktajā kārtībā.
	a) Gadījumā, ja pretendents nodrošina Nolikuma 6.2.3.punkta prasībai atbilstošu atbildīgo darbinieku, Elektronisko iepirkumu sistēmā ir aizpildāms attiecīgs ievadlauks.
Atbildīgā darbinieka nodrošināšana nav obligāta un norāde piedāvājumā par tā nenodrošināšanu nebūs par iemeslu piedāvājuma noraidīšanai. Atbildīgā darbinieka nodrošināšana tiks ņemta vērā pretendentu piedāvājumu vērtēšanā iepirkuma nolikuma pielikuma Nr.14 noteiktajā kārtībā.  

	6.2.4. [bookmark: _Ref193805012]Bezmaksas E-SIM pakalpojuma pieejamība viesabonēšanā.
Pretendents var nodrošināt bezmaksas E-SIM pakalpojuma pieejamību (iespēja lietot tam paredzētās viedierīcēs bez SIM kartes) Apple un Android operētājsistēmas viedtālruņos, lai iekārtas ar pakalpojumu darbotos viesabonēšanā.
	a) Gadījumā, ja pretendents nodrošina Nolikuma 6.2.4.punkta prasībai atbilstošu bezmaksas E-SIM pakalpojuma pieejamību viesabonēšanā, Elektronisko iepirkumu sistēmā ir aizpildāms attiecīgs ievadlauks.

Bezmaksas E-SIM pakalpojuma pieejamības nodrošināšana viesabonēšanā nav obligāta un norāde piedāvājumā par tā nenodrošināšanu nebūs par iemeslu piedāvājuma noraidīšanai. Bezmaksas E-SIM pakalpojuma pieejamības nodrošināšana viesabonēšanā tiks ņemta vērā pretendentu piedāvājumu vērtēšanā iepirkuma nolikuma pielikuma Nr.14 noteiktajā kārtībā.  

	6.2.5. [bookmark: _Ref193805384]Multi-SIM pakalpojuma darbība viesabonēšanā.
Pretendents nodrošina Multi-SIM pakalpojuma darbību viedpulksteņos, Apple un Androida oprētājsistēmas produktos, lai iekārtas un pakalpojums darbotos viesabonēšanā.
	a) Gadījumā, ja pretendents nodrošina Nolikuma 6.2.5.punkta prasībai atbilstošu Multi-SIM pakalpojuma darbību viesabonēšanā, Elektronisko iepirkumu sistēmā ir aizpildāms attiecīgs ievadlauks.

Multi-SIM pakalpojuma darbība viesabonēšanā nav obligāta un norāde piedāvājumā par tā nenodrošināšanu nebūs par iemeslu piedāvājuma noraidīšanai. Multi-SIM pakalpojuma darbība viesabonēšanā tiks ņemta vērā pretendentu piedāvājumu vērtēšanā iepirkuma nolikuma pielikuma Nr.14 noteiktajā kārtībā.  

	FINANŠU PIEDĀVĀJUMS

	6.3. [bookmark: _Ref175230164]Finanšu piedāvājuma prasība
	Iesniedzamais dokuments un vērtēšanas kārtība

	6.3.1. Finanšu piedāvājums (atbilstoši Nolikuma pielikuma Nr.10, pielikuma Nr.11 un pielikuma Nr.12 paraugformai).
	a) Pretendents sagatavo un piedāvājumam pievieno finanšu piedāvājumu (atbilstoši Nolikuma pielikuma Nr.10, pielikuma Nr.11 un pielikuma Nr.12 paraugformai) (finanšu piedāvājuma paraugforma sagatavota viena excel faila atsevišķās lapaspusēs);
Dokuments aizpildāms un piedāvājumā pievienojams elektroniski, atsevišķā elektroniskā dokumentā. 
b) Pakalpojuma vienības izcenojumā ir ietvertas visas izmaksas, kas saistītas ar pakalpojuma sniegšanu atbilstoši pasūtītāja izstrādātajai tehniskajai specifikācijai un ir saistītas ar līguma izpildi, ņemot vērā iepirkuma līguma projektā noteiktos izpildītāja pienākumus, tajā skaitā arī nodokļi un nodevas, izņemot pievienotās vērtības nodokli;
c) Pakalpojuma cenā ir ietvertas darba izmaksas, materiālu izmaksas, piegādes izmaksas, nepieciešamo palīgmateriālu izmaksas, tehnikas un dažāda aprīkojuma izmantošanas izmaksas, kā arī ar pakalpojumu kvalitātes un garantijas nodrošināšanu saistītās izmaksas;
d) Pakalpojuma cenā ir ietverti arī tādi riski kā normatīvo aktu izmaiņu risks, pakalpojuma (tajā skaitā arī materiālu, darbaspēka) sadārdzinājuma risks;
e) EIS sistēmas ievadlaukā pretendents norāda cenu no Nolikuma pielikuma Nr.10 pozīcijas -  Vērtējamā mēneša summa, EUR bez PVN.

	PRETENDENTU IZSLĒGŠANAS IEMESLI

	6.4. [bookmark: _Ref175230350]Pretendentu izslēgšanas iemesli
	Vērtēšanas kārtība

	6.4.1. Uz Pretendentu attiecināmi PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie pretendentu izslēgšanas iemesli.

	a)  PIL 42. pantā noteiktajā kārtībā un izvērtē pretendenta iesniegto pieteikumu, kas izstrādāts atbilstoši Nolikuma Pielikuma Nr.9 veidnei, ja uz pretendentu attiecināms kāds no PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā paredzētajiem pretendentu izslēgšanas iemesliem; 
b)  PIL 42. un 43. pantā noteiktajā kārtībā un izvērtē pretendenta iesniegtos pierādījumus uzticamības atjaunošanai, ja uz pretendentu attiecināms kāds no PIL 42. panta otrās daļas 1., 4., 5., 6., 7., 10., 11., 12., 13. un 14. punktā paredzētajiem pretendentu izslēgšanas iemesliem.

	6.4.2. Uz Pretendentu attiecināmas Starptautisko un Latvijas Republikas nacionālo sankciju likuma 11.1 panta pirmajā daļā noteiktās starptautiskās vai nacionālās sankcijas.
	a) Starptautisko un Latvijas Republikas nacionālo sankciju likuma 11.¹ panta pirmajā, trešajā, ceturtajā daļā noteiktajā kārtībā.

	6.4.3. Uz Pretendentu attiecināmas 2022. gada 8. aprīļa Eiropas Komisijas Padomes regulā (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punkta b) apakšpunktā noteiktās sankcijas.
	a) Pasūtītājs pārliecinās publiskojamo datu bāzē ,,Lursoft” tīmekļvietnē: https://www.lursoft.lv/.

	6.4.4. [bookmark: _Ref184632884]Ir saņemts kompetentās iestādes, saskaņā Ministru kabineta 2021. gada 6. jūlija noteikumu Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (turpmāk arī – MK noteikumi Nr. 508) 16. punkta regulējumu, ieteikums, pamatojoties uz kuru  Komisija pieņem lēmumu izslēgt Pretendentu no dalības Konkursā, jo Pasūtītājs nevar slēgt iepirkuma līgumu ar Pretendentu.
	a)	Pasūtītājs ir saņēmis Nolikuma 6.4.4.punktā noteiktās kompetentās iestādes attiecīgu ieteikumu.

	6.4.5. [bookmark: _Ref184632964]Pretendents neatbilst uz Nacionālā kiberdrošības likuma 24.panta otrās daļas pamata izdoto Ministru kabineta noteikumu prasībām, vai saņemts kompetentās valsts drošības iestādes attiecīgs atzinums.
	a)	Pasūtītājs konstatē, ka Pretendents neatbilst uz Nacionālā kiberdrošības likuma 24.panta otrās daļas pamata izdoto Ministru kabineta noteikumu prasībām, vai Pasūtītājs saņēmis kompetentās valsts drošības iestādes attiecīgu atzinumu.

	CITAS PRASĪBAS

	6.5. Citas prasības
	Iesniedzamie dokumenti un vērtēšanas kārtība

	6.5.1. Ja Iepirkuma līguma izpildē Pretendents plāno iesaistīt apakšuzņēmēju, apakšuzņēmējs ir apliecinājis gatavību iesaistīties plānotā Iepirkuma līguma izpildē.
6.5.2. Ja apakšuzņēmēja sniedzamo pakalpojumu vērtība ir vismaz 10 000 EUR, uz apakšuzņēmēju attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas iemesli. 
	a) Pretendents pieteikumā, kas izstrādāts atbilstoši Nolikuma Pielikuma Nr.9 veidnei, norāda attiecīgu informāciju;
b) Apakšuzņēmēja apliecinājums, kas izstrādāts atbilstoši Nolikuma Pielikuma Nr.13 veidnei, apliecinot, ka visu Iepirkuma līguma izpildes laiku Pretendenta rīcībā būs Iepirkuma līguma izpildei nepieciešamie apakšuzņēmēja resursi.

	6.5.3. Ja piedāvājumu iesniedz piegādātāju apvienība vai personālsabiedrība, piegādātāju apvienības vai personālsabiedrības dalībnieku starpā ir noslēgta rakstveida vienošanās.
6.5.4. Uz katru no piegādātāju apvienības dalībniekiem vai personālsabiedrības biedriem attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā un Starptautisko un Latvijas Republikas nacionālo sankciju likuma 11.1 panta pirmajā daļā noteiktās starptautiskās vai nacionālās sankcijas, vai 2022. gada 8. aprīļa Eiropas Komisijas Padomes regulas (ES) 2022/576 5.k panta 1. punkta b) apakšpunktā noteiktās sankcijas.
6.5.5. Piegādātāju apvienība Nolikuma 6.1.3. un 6.1.4. punktā noteikto prasību var izpildīt, summējot pieredzi (informācijas sistēmas).
	a) Pretendents pieteikumā, kas izstrādāts atbilstoši Nolikuma Pielikuma Nr.9 veidnei, norāda attiecīgu informāciju;
b) Dokuments, apliecinot, ka visu Iepirkuma līguma izpildes laiku piegādātāju apvienības vai personālsabiedrības rīcībā būs Iepirkuma līguma izpildei nepieciešamie resursi (sadarbības līguma, vienošanās vai līdzvērtīga dokumenta kopija).

	6.5.6. Ja Pretendents balstās uz citu personu tehniskajām un profesionālajām  iespējām, Pretendents apliecina, ka tā rīcībā būs attiecīgie resursi. 
6.5.7. Uz personu, uz kuras tehniskajām un profesionālajām  iespējām Pretendents balstās, attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas iemesli.
	a) Pretendents pieteikumā, kas izstrādāts atbilstoši Nolikuma Pielikuma Nr.9 veidnei, norāda attiecīgu informāciju;
b) dokuments, apliecinot, ka visu Iepirkuma līguma izpildes laiku Pretendenta rīcībā būs Iepirkuma līguma izpildei nepieciešamie resursi (sadarbības līguma, vienošanās vai līdzvērtīga dokumenta kopija).

	6.5.8. Pretendents var iesniegt EVIPD kā sākotnējo pierādījumu atbilstībai Nolikuma 6.1. punktā noteiktajām pretendentu atlases prasībām. EVIPD ir pieejams aizpildīšanai EIS tīmekļvietnē izveidotajā rīka adresē: http://espd.eis.gov.lv/.

	a) EVIPD pretendents iesniedz par katru piegādātāju apvienības vai personālsabiedrības dalībnieku vai biedru, kā arī par katru norādīto apakšuzņēmēju, kura sniedzamo pakalpojumu vērtība ir vismaz 10 000 EUR. Pretendents un katrs piegādātāju apvienības vai personālsabiedrības dalībnieks vai biedrs, kā arī apakšuzņēmējs, kura sniedzamo pakalpojumu vērtība ir vismaz 10 000 EUR, aizpilda visas EVIPD sadaļas.
b) Pretendents var iesniegt Pasūtītājam EVIPD, kas iesniegts citā iepirkuma procedūrā, ja apliecina, ka tajā iekļautā informācija ir pareiza.



7. PRETENDENTU UN PIEDĀVĀJUMU PĀRBAUDE UN PIEDĀVĀJUMU VĒRTĒŠAS KĀRTĪBA
7.1. Komisija slēgtā sēdē izvērtē iesniegto piedāvājumu noformējumu, veic Pretendentu atlasi, piedāvājumu atbilstības pārbaudi, pretendentu izslēgšanas iemeslu pārbaudi un lemj par Iepirkuma līguma slēgšanas tiesību piešķiršanu.
7.2. Komisija veic piedāvājumu vērtēšanu katrā Konkursa daļā atsevišķi. Saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu, iepirkuma komisijai ir tiesības pretendentu kvalifikācijas atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar Nolikumā noteikto piedāvājumu izvēles kritēriju. 
7.3. Iepirkuma komisijai ir tiesības pieprasīt, lai pretendents iesniedz papildus informāciju vai skaidrojumu par savu piedāvājumu. Saņemot uzaicinājumu sniegt šādu informāciju, pretendentam tā jāiesniedz iepirkuma komisijas noteiktajā termiņā. Ja pretendents komisijas papildus pieprasīto informāciju neiesniedz noteiktajā termiņā, komisija  vērtē pretendenta piedāvājumu atbilstoši piedāvājumā norādītajai informācijai.  
7.4. Ja ir nepieciešams veikt pretendenta piedāvājumā norādītās informācijas papildu pārbaudi, Iepirkuma komisijai ir tiesīga iegūt informāciju pretendenta piedāvājuma atbilstības izvērtēšanai kompetentās institūcijās, publiski pieejamās datu bāzēs vai citos publiski pieejamos avotos.
7.5. Komisija pretendenta piedāvājumu noraida gadījumā, ja konstatē jebkuru no turpmāk minētajiem apstākļiem:
7.5.1. piedāvājums neatbilst kādai Nolikumā noteiktajai prasībai un attiecīgā neatbilstība nav  uzskatāma par formālu;
7.5.2. piedāvājums tiek atzīts par nepamatoti lētu;
7.5.3. pretendents ir iesniedzis nepatiesu informāciju vai vispār nav iesniedzis pieprasīto informāciju, kas nepieciešama pretendenta piedāvājuma atbilstības izvērtēšanai Nolikumā izvirzītajām prasībām;
7.5.4. piedāvājumu izvērtēšanas laikā pretendents savu piedāvājumu atsauc vai groza.
7.6. Piedāvājumu noformējuma pārbaude
7.6.1. Komisija izvērtē, vai piedāvājums sagatavots un noformēts atbilstoši Nolikuma 5. punktā noteiktajām piedāvājuma noformējuma prasībām un pieņem attiecīgu lēmumu.
7.6.2. Komisija publiskojamo datu bāzē “Lursoft” tīmekļvietnē: https://www.lursoft.lv/ pārliecinās par Pretendenta, tajā skaitā piegādātāju apvienības dalībnieku, personālsabiedrības biedru, piesaistīto apakšuzņēmēju, pārstāvības tiesībām un pārstāvības apjomu.
7.6.3. Konstatējot atkāpes no Nolikuma 5. punktā noteiktajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un lemj par turpmāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats Pretendenta piedāvājuma noraidīšanai.
7.6.4. Komisija noraida Pretendenta piedāvājumu, ja:
7.2.4.1. iesniegtais piedāvājums ir bojāts vai nav atverams;
7.2.4.2. konstatē Nolikuma 5.3. punktā noteikto gadījumu;
7.2.4.3. iesniegtais piedāvājums ir šifrēts un Pretendents ne vēlāk kā 15 minūtes pēc piedāvājuma iesniegšanas termiņa beigām neatšifrē iesniegto piedāvājumu (EIS neievada derīgu elektronisko atslēgu un paroli). 
7.6.5. Komisija turpmāk noteiktajā secībā izvērtē, vai katra Pretendenta finanšu piedāvājums izstrādāts atbilstoši Nolikuma 6.3. punktā noteiktajām finanšu piedāvājuma prasībām, un noraida Pretendenta piedāvājumu, ja:
7.6.5.1. Pretendents iesniedz vairākus finanšu piedāvājumus;
7.6.5.2. Pretendents iesniedz piedāvājumu par nepilnu iepirkuma priekšmeta apjomu;
7.6.5.3. Pretendents finanšu piedāvājuma sagatavošanā neievēro Nolikuma 6.3. punktā noteikto kārtību vai finanšu piedāvājumā nav norādījis visu piedāvājuma vērtēšanai nepieciešamo informāciju.
7.7. Pretendentu atlase un piedāvājumu atbilstības pārbaude
7.7.1. Komisija veic Pretendentu atlasi un piedāvājumu atbilstības pārbaudi attiecībā uz katra Pretendenta piedāvājumu, izvērtējot Pretendenta un tā piedāvājuma atbilstību Nolikuma 6.1. punktā noteiktajām prasībām. 
7.7.2. Pretendenta vai tā piedāvājuma neatbilstība Nolikuma 6.1. punktā noteiktajām prasībām, vai Nolikumā noteiktās informācijas nesniegšana ir pamats Pretendenta piedāvājuma noraidīšanai.
7.8. Tehniskā piedāvājuma vērtēšana
7.8.1. Konkursa komisija izvērtē tehniskā piedāvājuma atbilstību Nolikumā izvirzītajām prasībām tehniskā piedāvājuma sagatavošanai.
7.8.2. Ja pretendents nav iesniedzis tehniskā piedāvājuma izvērtēšanai visus Nolikumā pieprasītos dokumentus vai iesniegtie dokumenti neatbilst Nolikumā izvirzītajām prasībām, tas tiek izslēgts no turpmākās dalības Iepirkumā kā neatbilstošs Nolikumā izvirzītajām prasībām.
7.9. Finanšu piedāvājuma vērtēšana
7.9.1. Konkursa komisija izvērtē finanšu piedāvājuma atbilstību Nolikumā izvirzītajām prasībām finanšu piedāvājuma sagatavošanai.
7.9.2. Ja pretendents nav iesniedzis finanšu piedāvājuma izvērtēšanai visus Nolikumā pieprasītos dokumentus vai iesniegtie dokumenti neatbilst Nolikumā izvirzītajām prasībām, tas tiek izslēgts no turpmākās dalības Konkursā kā neatbilstošs Nolikumā izvirzītajām prasībām.
7.9.3. Piedāvājumu vērtēšanas laikā komisija pārbauda, vai finanšu piedāvājumā nav aritmētisko kļūdu. Ja pasūtītājs konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.
7.9.4. Ja komisija konstatē, ka pretendents ir iesniedzis piedāvājuma cenu kopumā vai atsevišķā pozīcijā, par kuras pamatotību rodas pamatotas šaubas, komisija pārbauda, vai iesniegtais piedāvājums nav nepamatoti lēts atbilstoši PIL 53. panta noteiktajai kārtībai. Ja komisija konstatē, ka pretendents ir iesniedzis nepamatoti lētu piedāvājumu, komisija piedāvājumu noraida un izslēdz pretendentu no tālākās dalības Iepirkumā. 
7.10. Saimnieciski izdevīgākā piedāvājuma noteikšana un Iepirkuma līguma slēgšanas tiesību piešķiršana
7.10.1. Piedāvājuma izvēles kritērijs – saimnieciski visizdevīgākais piedāvājums.  Par saimnieciski izdevīgāko piedāvājumu saimnieciski izdevīgākais piedāvājums, ņemot vērā cenu un ar iepirkuma priekšmetu saistītus kvalitātes kritērijus. 
7.10.2. Saimnieciski visizdevīgākais piedāvājums tiek noteikts atbilstoši Nolikuma Pielikumā Nr.14 noteiktajiem piedāvājumu vērtēšanas kritērijiem un to vērtēšanas kārtībai.
7.10.3. [bookmark: _Ref140242113][bookmark: _Hlk126670913]Kopvērtējums katram piedāvājumam tiks iegūts, saskaitot visos kritērijos iegūtos punktus:
Kopvērtējums = I + II + III + IV + V + VI + VII + VIII + IX.
7.10.4.  Par saimnieciski visizdevīgāko piedāvājumu tiek atzīts tas piedāvājums, kurš ieguvis vislielāko punktu skaitu, summējot vērtēšanas kritērijus: I + II + III + IV + V + VI + VII + VIII + IX;
7.10.5.  Ja atbilstoši noteiktajai piedāvājumu vērtēšanas kārtībai vairāki pretendenti saņem vienādu punktu skaitu, par izšķirošo piedāvājumu izvēles kritēriju: 
7.10.5.1. [bookmark: _Ref184634824]tiek noteikts finanšu piedāvājumu kopējais vērtējums (VII + VIII + IX) – kopējā vērtējamā cena;
7.10.5.2. otrajā kārtā, ja arī Nolikuma 7.10.5.1. punktā vienāda kopējā vērtējamā cena (VII + VIII + IX) Komisija rīko izlozi, uzaicinot Pretendentus izlozes veikšanai klātienē vai tiešsaistē. Izloze var tikt noturēta ar konferencsakaru (telefonkonferencsakaru, videokonferencsakaru) vai citu saziņas iekārtu palīdzību, kas nodrošina visiem Piegādātājiem iespēju vienlaikus piedalīties izlozē.
7.10.6.  Piedāvājumu izvērtēšana pēc Nolikuma 1.2.2. punktā noteiktā piedāvājuma izvēles kritērija tiks veikta tikai tiem piedāvājumiem, kuri ir atzīti par atbilstošiem Nolikuma prasībām un nav noraidīti.
7.10.7.  Līguma slēgšanas tiesības tiek piešķirtas pretendentam, kas ir atzīts par atbilstošu visām Iepirkuma nolikumā izvirzītajām prasībām, tā piedāvājums ir saimnieciski izdevīgākais un nav atzīts par nepamatoti lētu.
7.10.8.  Komisija dienā, kad pieņemts lēmums par iespējamu līguma slēgšanas tiesību piešķiršanu, attiecībā uz pretendentu, kuram būtu piešķiramas līguma slēgšanas tiesības, veic pārbaudi, vai uz pretendentu neattiecas Iepirkuma nolikuma 6.4.punktā noteiktie izslēgšanas nosacījumi.
7.10.9. [bookmark: _Ref175232957] Komisija nosūta paziņojumu par Iepirkumā pieņemto lēmumu atbilstoši PIL noteikumiem. Paziņojums par Iepirkuma rezultātiem pretendentiem tiek nosūtīts elektroniski, izmantojot drošu elektronisko parakstu, uz pretendenta pieteikumā (Pielikums Nr.9) norādīto elektronisko pasta adresi.
7.10.10.  Pasūtītājs triju darbdienu laikā pēc Nolikuma 7.10.9. punktā noteiktā lēmuma pieņemšanas vienlaikus informē visus Pretendentus par Komisijas pieņemto lēmumu attiecībā uz Iepirkuma līguma slēgšanu, nosūtot informāciju elektroniski, izmantojot drošu elektronisko parakstu, uz  Pretendenta pieteikumā norādīto elektroniskā pasta adresi.

7. 
8. 
8.1. 
8.2. 
8.3. 
8.4. 
8.5. 
8.6. 
8.7. 
8. IEPIRKUMA LĪGUMS
8.1. [bookmark: _Ref175230364]Iepirkuma līgums tiek slēgts pēc AS “Latvijas valsts meži” valdes pilnvarojuma saņemšanas.
8.2. Ja pretendentam tiek piešķirtas līguma slēgšanas tiesības, ar to tiek noslēgts Iepirkuma līgums saskaņā ar Nolikumam pievienoto līguma projektu. Katrā Konkursa daļā tiek slēgts atsevišķs līgums. Līgums stājas spēkā pēc tā abpusējas parakstīšanas.
8.3. Ja izraudzītais pretendents atsakās slēgt Iepirkuma līgumu ar Pasūtītāju vai Pasūtītāja paziņojumā par Iepirkuma līguma slēgšanu norādītajā termiņā, kas nav garāks par 5 (piecām) darba dienām, neparaksta Līgumu vai Līgumā norādītajā termiņā neiesniedz līguma izpildes nodrošinājumu (ja Iepirkuma līguma noteikumi paredz līguma izpildes nodrošinājuma iesniegšanu), iepirkuma komisijai ir tiesības pieņemt lēmumu slēgt Līgumu ar nākamo pretendentu, kas atbilst visām Nolikumā izvirzītajām prasībām un kura piedāvājums ir nākamais saimnieciski izdevīgākais. 
8.4. Pretendents ar Iepirkuma līgumu pielīgtās tiesības un pienākumus nevar nodot trešajām personām (tajā skaitā, apakšuzņēmējiem), kas nav norādītas Iepirkuma piedāvājumā, izņemot gadījumus, kad tas PIL noteiktajā kārtībā iepriekš rakstiski saskaņots ar Pasūtītāju un pamatota šāda nepieciešamība. Šis noteikums attiecas arī uz prasījumu tiesību cesiju. Trešās personas piesaistes gadījumā pretendents iesniedz Pasūtītājam trešās personas kvalifikācijas atbilstību apliecinošu dokumentu (atbilstoši Iepirkuma nolikuma noteikumiem) kopijas. Pretendents atbild par apakšuzņēmēja veiktajiem darbiem iepirkuma līguma izpildē.
8.5. Noslēgtais iepirkuma līgums, kā arī visi tā pielikumi, grozījumi un papildinājumi ir brīvas pieejamības informācija saskaņā ar PIL.
8.6. Pasūtītājs savā pircēja profilā EIS publicē noslēgto Iepirkuma līgumu un tā grozījumus PIL noteiktajā apjomā.
8.7. Iepirkuma līguma grozījumi pieļaujami tikai Publisko iepirkumu likuma 61. pantā noteiktajos gadījumos un kārtībā. 
8.8. Konkursa finanšu piedāvājumā Pretendenta norādītās cenas Iepirkuma līguma noslēgšanas gadījumā ir līgumcenas.

9. KOMISIJAS TIESĪBAS UN PIENĀKUMI
10.1. Komisijai ir tiesības:
9.1.1. jebkurā Konkursa stadijā izslēgt Pretendentu no turpmākās dalības Konkursā un noraidīt Pretendenta piedāvājumu, ja konstatē Nolikumā noteiktus Pretendenta izslēgšanas vai piedāvājuma noraidīšanas apstākļus;
9.1.2. piedāvājumu noformējuma pārbaudē, pretendentu atlasē, piedāvājumu atbilstības pārbaudē un piedāvājumu vērtēšanā nepieciešamības gadījumā pieaicināt ekspertu ar padomdevēja tiesībām. Eksperta vērtējums nav saistošs Komisijai;
9.1.3. pieprasīt, lai Pretendents  precizē informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei vai piedāvājumu vērtēšanai;
9.1.4. pieprasīt Pretendentam uzrādīt dokumenta oriģinālu vai iesniegt apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu;
9.1.5. piešķirt Iepirkuma līguma slēgšanas tiesības, izbeigt vai pārtraukt Konkursu, neizvēloties nevienu piedāvājumu.
10.2. Komisijai ir pienākumi:
11.2.1. 
10.2.1. nodrošināt visiem ieinteresētajiem piegādātājiem pieejamību informācijai par sniegto papildu informāciju par Nolikumu;
10.2.2. pēc ieinteresētā piegādātāja pieprasījuma sniegt papildu informāciju par Nolikumu;
10.2.3. vērtēt Pretendentus un to iesniegtos piedāvājums saskaņā ar PIL un Nolikumu;
10.2.4. piedāvājumu vērtēšanas laikā līdz Konkursa rezultātu paziņošanai nesniegt informāciju par vērtēšanas procesu.


11. PRETENDENTA TIESĪBAS UN PIENĀKUMI
11.1. Pretendentam ir tiesības:
11.1.1. līdz piedāvājumu iesniegšanas termiņa beigām grozīt vai jebkurā Konkursa stadijā atsaukt iesniegto piedāvājumu, rakstiski par to paziņojot Komisijai. 
11.1.2. pieprasīt papildu informāciju par Nolikumu atbilstoši Nolikuma 3.4. un 3.5. punkta noteikumiem;     
11.1.3. sekot līdzi piedāvājumu atvēršanas procesam EIS sadaļā “Atvēršana”;                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     
11.1.4. piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14. panta otro daļu, un Pasūtītājam to nebūs tiesības atklāt citiem Pretendentiem. 
11.2. Pretendentam ir pienākumi:
11.2.1. izstrādāt piedāvājumu atbilstoši Nolikuma noteikumiem, tajā skaitā aizpildīt Nolikumam pievienotās veidnes. Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
11.2.2. nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
11.2.3. Komisijas noteiktajā termiņā sniegt atbildes uz Komisijas pieprasījumu par piedāvājumā ietvertās informācijas izskaidrošanu vai papildināšanu, vai Pretendenta un tā piedāvājuma atbilstību Nolikuma prasībām;
11.2.4. ja pretendents ir piegādātāju apvienība un tai piešķirtas Iepirkuma līguma slēgšanas tiesības, pirms Iepirkuma līguma slēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu;
11.2.5. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Konkursa rezultātiem;
11.2.6. pastāvīgi sekot EIS publicētajai informācijai par Konkursu;
11.2.7. nodrošināt piedāvājuma spēkā esamību vismaz 6 mēnešus no piedāvājumu iesniegšanas termiņa pēdējās dienas.

12. FIZISKO PERSONU DATU APSTRĀDES NOTEIKUMI
12.1.Noteikumi nosaka fizisko personu datu apstrādes kārtību gadījumos, kad attiecināma Eiropas Parlamenta un Padomes 2016. gada 27. aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), turpmāk – GDPR.
12.2. Personas datu apstrādes pamatojums – Konkursa organizēšana un Iepirkuma līguma noslēgšana tās ietvaros un izpilde, GDPR 6. panta pirmās daļas b) un c) apakšpunkts. Konkursā iesniegtajos dokumentos norādīto fizisko personu datus apstrādās, lai nodrošinātu Konkursa norisi, Pretendentu un to piedāvājumu izvērtēšanu, Iepirkuma līguma noslēgšanu un izpildi atbilstoši publisko iepirkumu jomu reglamentējošajiem un citiem normatīvajiem aktiem. 
12.3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Konkursā, gan Iepirkuma līguma izpildē, ja ar Pretendentu noslēgs Iepirkuma līgumu, ir nodrošināts personas datu apstrādes tiesiskais pamats normatīvajos aktos noteiktajā kārtībā.
12.4. Pretendents nodrošina visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Konkursā, gan Iepirkuma līguma izpildē, ja ar Pretendentu noslēgs Iepirkuma līgumu, informēšanu par paredzēto personu datu apstrādi.
12.5. Papildu informācija par personas datu apstrādi norādīta LVM Privātuma politikā, kas pieejama LVM tīmekļvietnē (https://www.lvm.lv/privatuma-politika).
12.6. Personas datu apstrādes pārzinis: akciju sabiedrība “Latvijas valsts meži”, kontaktinformācija: Vaiņodes iela 1, Rīga, LV-1004, elektroniskā pasta adrese: lvm@lvm.lv, tālrunis 67610015.

13. PASŪTĪTĀJA IEPIRKUMU ĒTIKAS PRINCIPI
13.1. Pasūtītājs tā iepirkumu politiku īsteno un iepirkumus organizē, ievērojot normatīvajos aktos noteiktos publisko iepirkumu organizēšanas noteikumus, kā arī visaugstākos godīguma un ētikas standartus.
13.2. Pasūtītājs tā iepirkumus organizē, nodrošinot publisko iepirkumu norises atklātumu, piegādātāju brīvu un vienlīdzīgu konkurenci un Pasūtītāja finanšu līdzekļu efektīvu izmantošanu.
13.3. Pasūtītājs noliedz un par neatļautām uzskata jebkuras darbības, kas tieši vai netieši var tikt uzskatītas ar koruptīvām vai krāpnieciskām darbībām. Vienīgie potenciālās sadarbības noteikumi un kārtība iepirkumā starp Pasūtītāju un piegādātājiem, kā arī kārtībā, kādā risināmi jautājumi par piegādātāja dalību iepirkumā, ir noteikti attiecīgā iepirkuma dokumentācijā un publisko iepirkumus reglamentējošajos normatīvajos aktos. 
13.4. Pasūtītājs nekavējoties informē tiesībaizsardzības iestādes par jebkuru tiešu vai netiešu aicinājumu iesaistīties prettiesiskās un neatļautās darbībās gan Konkursa norises laikā, gan Iepirkuma līguma izpildes laikā. Piedaloties Konkursā, Pretendents apzinās, ka jebkura tā rīcība, tajā skaitā, saziņa ar Pasūtītāja darbiniekiem var tik pakļauta tās tiesiskuma novērtējumam.
13.5. Pasūtītājs sagaida, ka Pretendenti (sadarbības partneri) apzinās un respektē Pasūtītāja amatpersonām/ Komisijas locekļiem noteiktos interešu konflikta situāciju un dāvanu saņemšanas ierobežojumus. 

14. CITI NOTEIKUMI
14.1. Citas saistības attiecībā uz Konkursa norisi, kas nav atrunātas Nolikumā, nosakāmas saskaņā ar spēkā esošiem normatīvajiem aktiem;
14.2. Nolikumam pievienoti šādi pielikumi:
Pielikums Nr.1 – Tehniskā specifikācija mobilo sakaru pakalpojumam;
Pielikums Nr.2 – Tehniskā specifikācija pieslēgumiem;
Pielikums Nr.3 – Tehniskā specifikācija PBX pieslēgumam;
Pielikums Nr.4 – Tehniskā specifikācija sakariem Pasūtītāja objektos;
Pielikums Nr.5 – Tehniskā specifikācija mobilo sakaru ierīcēm;
Pielikums Nr.6 – Tehniskā specifikācija datu pārraides iekārtām;
Pielikums Nr.7 – Tehniskā specifikācija - mobilo sakaru tīkla nodrošinājuma rādītāji;
Pielikums Nr.8 – Datu pārraides pakalpojuma kvalitātes praktiskās testēšanas kārtības apraksts;
Pielikums Nr.9 – Pieteikuma veidlapa;
Pielikums Nr.10 – Finanšu piedāvājuma veidlapa mobilo sakaru pakalpojumiem;
Pielikums Nr.11 – Finanšu piedāvājuma veidlapa mobilo datu pārraides iekārtām;
Pielikums Nr.12 – Finanšu piedāvājuma veidlapa mobilo sakaru ierīcēm;
Pielikums Nr.13 – Apakšuzņēmēja apliecinājuma veidlapa;
Pielikums Nr.14 – Piedāvājuma vērtēšanas kritēriji un to īpatsvars;
Pielikums Nr.15 – Līguma projekts.

Visi pielikumi ir Nolikuma neatņemama sastāvdaļa un tajos norādītā informācija izskatāma kopsakarā ar Nolikuma noteikumiem.
Pielikumu formu struktūra nav maināma, bet apjoms maināms pēc nepieciešamības
[bookmark: _Hlk124767477]

